nvidia/miracl-vision huggingface dataset:
బాలాంత్రపు వేంకటరావు

బాలాంత్రపు వేంకటరావు జంటకవులుగా ప్రసిద్ధులైన వేంకటపార్వతీశ్వర కవులలో ఒకరు. ఇతడు తూర్పుగోదావరి జిల్లా, పిఠాపురం మండలం, మల్లాములో సూరమ్మ, వేంకట నరసింహం దంపతులకు 1880లో (విక్రమ నామ సంవత్సరంలో) జన్మించాడు. ఇతడు పిఠాపురంలో ప్లీడరు గుమాస్తాగా పనిచేశాడు. 1908లో ఓలేటి పార్వతీశంతో పరిచయం ఏర్పడి జంటగా రచనలు చేయసాగారు. 1911లో ఆంధ్రప్రచారిణీ గ్రంథమాలను తణుకులో ప్రారంభించి, నిడదవోలు, రాజమండ్రి, కాకినాడ, పిఠాపురములలో సంచారము చేసి 1980 వరకు ఈ గ్రంథమాల ద్వారా 170 గ్రంథాలను ప్రకటించారు. ఇతని కుమారులు బాలాంత్రపు నళినీకాంతరావు, బాలాంత్రపు రజనీకాంతరావు ఇరువురూ ప్రసిద్ధులు.
మణికొండ వేదకుమార్

మణికొండ వేదకుమార్‌, ప్రముఖ విద్యావేత్త, పర్యావరణవేత్త, ఇంజినీర్‌. ఇతను సిద్ధిపేట జిల్లా, గజ్వేల్ మండలంలోని ప్రజ్ఞాపూర్‌లో జన్మించాడు.అతని ప్రాథమిక విద్యాభ్యాసం ప్రజ్ఞాపూర్‌లోనే పూర్తి చేశాడు. మైసూర్‌ యూనివర్సిటీ నుంచి సివిల్‌ ఇంజినీర్‌ పట్టా పొందారు. హైదరాబాద్‌ లోని జేఎన్‌టీయూ నుంచి మాస్టర్‌ ఆఫ్‌ అర్బన్‌ అండ్‌ రీజనల్‌ ప్లానింగ్‌ (ఎంయూఆర్‌పీ) డిగ్రీ పొందారు . ఆయన తెలంగాణ రిసోర్స్ సెంటర్ వ్యవస్థాపకుడు, చైర్మన్. పర్యావరణవేత్త, విద్యావేత్తగా సుస్థిరదాయక, జీవించగలిగిన నగరాలపై పనిచేస్తూనే, చెలిమి ఫౌండేషన్‌ తరఫున ఆయన బాలసాహిత్యంపై పరిశోధన చేశారు. ఎన్నో పుస్తకాలను ప్రచురించారు. చిల్డ్రన్‌ ఫిల్మ్‌ సొసైటీ, ఏపీ (సీఎఫ్‌ఎస్‌ఏపీ) చైర్మన్‌గా ఆయన 1992 నుంచి ఏడు హైదరాబాద్‌ చిల్డ్రన్‌ ఫిల్మ్‌ ఫెస్టివల్స్ నిర్వహించారు. ఏపీఎస్‌ఎఫ్‌టివి, టీడీసీతో కసి 2002, 2004లో మొదటి, రెండో ఆసియన్‌ చిల్డ్రన్‌ ఫిల్మ్‌ ఫెస్టివల్స్‌ను నిర్వహించారు. ఇంటర్నేషనల్‌ చిల్డ్రన్‌ ఫిల్మ్‌ ఫెస్టివల్‌ (ఐసీ ఎఫ్‌ఎఫ్‌) ను 1995లో హైదరాబాద్‌ తీసుకువచ్చేందుకు గాను రాష్ట్ర ప్రభుత్వం, చిల్డ్రన్‌ ఫిల్మ్‌ సొసైటీ (ఇండియా) తో చర్చిస్తూ అందులో ఎంతో కీలకపాత్ర పోషించారు. తదనంతరం 1997 నుంచి ఐసీఎఫ్‌ఎఫ్‌కు హైదరాబాద్‌ శాశ్వత వేదికగా మారింది
దక్కన్ టీవీ

దక్కన్ టీవీ 2014 ఆగస్టు 6న హైదరాబాద్ బ్రాడ్ కాస్టింగ్ కంపెనీ లిమిటెడ్ చే ప్రారంభించబడింది. వాయిస్ ఆఫ్ తెలంగాణ అనే ట్యాగ్ లైన్ కు తగినట్లుగా ఇది ప్రజాపక్షాన నిలుస్తోంది. హైదరాబాద్ ప్రధానకేంద్రంగా కార్యకలాపాలు నిర్వహిస్తోంది. తెలంగాణ సంస్కృతికి, కళలకు పట్టం కడుతూ జాతీయ, ప్రాంతీయ వార్తలను అందిస్తోంది.
టీ హబ్

ఆలోచనతో రండి...ఆవిష్కరణతో వెళ్లండి అనే నినాదంతో స్టార్టప్ లకు ఇంక్యుబేటర్ గా తీర్చిదిద్దనున్న టీ-హబ్ నవంబర్ 5 న హైదరాబాద్ లో ప్రముఖ పారిశ్రామికవేత్త రతన్ టాటా, గవర్నర్ నరసింహన్, రాష్ట్ర ఐటీ, పంచాయతీరాజ్ శాఖ మంత్రి కల్వకుంట్ల తారక రామారావు చేతులమీదుగా ప్రారంభం అయింది.. తెలంగాణ ప్రభుత్వం ప్రధాన భాగస్వామిగా ఇండియన్ స్కూల్ ఆఫ్ బిజినెస్, ట్రిపుల్ ఐటీ హైదరాబాద్, నల్సార్ యూనివర్సిటీలతో పాటు మరి కొన్ని కంపెనీల సహకారంతో దీనిని ఏర్పాటు చేశారు. యువత కలల సాకార సాధనకు ఊతమిచ్చేందుకు తెలంగాణ ప్రభుత్వం సంకల్పించిన ప్రాజెక్టు టీ హబ్. దేశవ్యాప్తంగా స్టార్టప్ లను ఒకే గొడుగు కిందకు తెచ్చేందుకు వేదిక ఇది టీ హబ్‌లో జీ+5 ఫ్లోర్‌లలో దాదాపు 100 స్టార్టప్‌లు తమ కార్యకలాపాలు నిర్వహించేందుకు ఏర్పాట్లు చేశారు. ప్రపంచస్థాయి ప్రమాణాలతో హైదరాబాద్ ట్రిపుల్‌ఐటీ ప్రాంగణంలో సుమారు 70 వేల చదరపు అడుగుల విస్తీర్ణంలో టీ-హబ్ భవనాన్ని నిర్మించారు. మౌలిక సదుపాయాలు, భవన నిర్మాణంకోసం రూ.10 కోట్లు తెలంగాణ ప్రభుత్వం కేటాయించింది. 1జీబీ ఇంటర్నెట్, అన్‌లిమిటెడ్ వైఫై సదుపాయం, అత్యున్నత సదుపాయాలతో జీ+5 విధానంలో టీ హబ్ భవంతిని నిర్మించింది
వేదుల రామకృష్ణశాస్త్రి

వేదుల రామకృష్ణశాస్త్రి ప్రముఖ జంటకవులు వేంకట రామకృష్ణ కవులలో రెండవవాడు. ఇతడు పశ్చిమ గోదావరి జిల్లా, పెరవలి మండలం, కాకరపర్రు గ్రామంలో సూరమ్మ, రామచంద్రశాస్త్రి దంపతులకు 1889 సంవత్సరంలో జన్మించాడు, . తన మేనమామ కుమారుడైన ఓలేటి వేంకటరామశాస్త్రితో కలిసి వేంకట రామకృష్ణ కవులు పేరుతో జంటగా కవిత్వం చెప్పాడు. ఈ జంటకవులు చర్ల నారాయణశాస్త్రి వద్ద సాహిత్యము, రామడుగుల వీరేశ్వరశాస్త్రి వద్ద శబ్దశాస్త్రము, విశ్వపతిశాస్త్రి వద్ద న్యాయశాస్త్రము నేర్చుకున్నారు. వేదుల రామకృష్ణశాస్త్రి 1918లో తన 29వ యేట మరణించాడు.
రావు వేంకటకుమార మహీపతి సూర్యారావు

రావు వేంకటకుమార మహీపతి సూర్యారావు పిఠాపురం సంస్థానాన్ని పరిపాలించినవారిలో చివరివాడు. ఇతడు 1885, అక్టోబర్, 5 న మంగాయమ్మ, రావు వేంకట మహీపతి గంగాధర రామారావు దంపతులకు జన్మించాడు. ఇతనికి ఐదు సంవత్సరాల వయసు వచ్చే సమయానికి ఇతని తండ్రి మరణించాడు. అప్పుడు గంగాధర రామారావు దత్తపుత్రుడు ఇతడు వారసుడు కాడని, రాజ్యాధికారం తనదే అని కోర్టుకు ఎక్కాడు. ఈ వ్యాజ్యం ఎక్కువ రోజులు నడిచి చివరకు విజయలక్ష్మి ఇతడినే వరించింది. ఈ వ్యాజ్యం కోర్టులో ఉన్నంతకాలం, అనంతరం ఇతనికి మైనారిటీ తీరేవరకు ఈ సంస్థానం కోర్ట్ ఆఫ్ వార్డ్స్ అధీనంలో ఉంది. ఈ సమయంలో ఇతడు మద్రాసు లోని న్యూయింగ్టన్ కళాశాలలో ఉండి విద్యాభ్యాసం చేశాడు. ఈ సమయంలోనే సంస్కృతం, తెలుగు, కన్నడం, తమిళం, ఆంగ్ల భాషలను నేర్చుకుని ఈ ఐదు భాషలలో ఉత్తమ గ్రంథాలను పఠించాడు. తెలుగు, ఇంగ్లీషు భాషలలో కవిత్వం చెప్పగలిగే నేర్పును సంపాదించాడు. తర్వాత నూజివీడు సంస్థానాధిపతియైన రాజా వెంకటరంగయ్యప్పారావు ప్రథమ పుత్రిక అయిన ఆండాళమ్మను 1906, ఏప్రిల్ 2 న వివాహం చేసుకున్నాడు. వంశాచారమును బట్టి ఆండాళమ్మ అత్తింటికి వచ్చిన వెంటనే చిన్నమాంబాదేవిగా తన పేరును మార్చుకున్నది. తర్వాత 1907, ఫిబ్రవరి 19 న పిఠాపురం సంస్థానపు సింహాసనాన్ని అధిష్టించాడు
జి.కొత్తపల్లి (రాచర్ల)

జి.కొత్తపల్లి ప్రకాశం జిల్లా రాచర్ల మండలానికి చెందిన రెవెన్యూయేతర గ్రామం.
వడ్డెపాటి నిరంజనశాస్త్రి

వడ్డెపాటి నిరంజనశాస్త్రి 1877, అక్టోబరు 14వ తేదీకి సరియైన ఈశ్వర నామ సంవత్సర ఆశ్వయుజ శుద్ధ అష్టమి, ఆదివారం నాడు గుంటూరు జిల్లా, దుగ్గిరాల గ్రామంలో ఒక విశ్వబ్రాహ్మణ కుటుంబంలో జన్మించాడు. ఇతని తల్లి భద్రమ్మ, తండ్రి కోటయ్య. చిన్నతనంలో తండ్రి వద్ద విద్యను అభ్యసించాడు. ఇతడు గురుముఖంగా కావ్యాలు, నాటకాలు పఠించాడు. అలంకార, వ్యాకరణ శాస్త్రాలను అభ్యసించాడు. శిల్పశాస్త్రము, వాస్తుశాస్త్రము, జ్యోతిష శాస్త్రములలో మంచి ప్రావీణ్యాన్ని సంపాదించాడు. బందరులో పర్వతము నరసింహశాస్త్రి వద్ద అవధాన పంచకము, శ్రౌత, గృహ్య, ధర్మసూత్రాలు, వైదిక క్రియా విధానము నేర్చుకున్నాడు. ఇతడు 15 సంవత్సరాలు దుగ్గిరాలలోని ఉన్నతపాఠశాలలో ప్రధానాంధ్రోపాధ్యాయుడిగా పనిచేశాడు. ఇతని జీవితచరిత్రను కొండూరు వీరరాఘవాచార్యులు నిరంజన విజయము అనేపేరుతో వ్రాశాడు. ఇతడు కొండపర్తి వీరభద్రాచార్యులు (తత్వానందస్వామి)తో కలిసి 1908లో కృష్ణా-గుంటూరు మండల విశ్వబ్రాహ్మణ సంఘాన్ని నెలకొల్పి దాని ద్వారా విశ్వబ్రాహ్మణులకు అపారమైన సేవచేశాడు. 1907లో ప్రబోధిని అనే కుల పత్రికను స్థాపించి దాని ద్వారా నీతి, మత, భాషా, శిల్ప, సాంఘిక రంగాలలో విశ్వబ్రాహ్మణుల పురోగతికి పాటుపడ్డాడు. గుంటూరు జిల్లాలో ప్రారంభమైన మొదటి పత్రిక ఇదే
తూర్పు గాంగులు

తూర్పు గాంగులు మధ్యయుగ భారతదేశానికి చెందిన సామ్రాజ్య పాలకులు. వీరి స్వతంత్ర పాలన 11వ శతాబ్దం నుండి 15వ శతాబ్ద ప్రారంభం వరకూ, ప్రస్తుత ఒరిస్సా రాష్ట్రముతో పాటు, ఆంధ్ర ప్రదేశ్, ఛత్తీస్ గఢ్, పశ్చిమ బంగ లోని అనేక ప్రాంతాలలోకి విస్తరించి, సాగినది. వారి రాజధాని కళింగ నగరం లేదా ముఖలింగం (శ్రీకాకుళం జిల్లా). కోణార్క సూర్య దేవాలయం (ప్రపంచ వారసత్వ ప్రదేశం) నిర్మాతలుగా ప్రపంచ ప్రజలు ఇప్పటికీ తలుచుకుంటారు. పశ్చిమ గాంగుల సంతతి వాడైన, అనంత వర్మన్ చోడగాంగునిచే ఈ రాజ్యం స్థాపించబడింది. తూర్పు చాళుక్యులు, చోళులతో సంబంధ బాంధవ్యాలు కలిగిన తూర్పు గాంగులు, తమ దక్షిణ దేశ సంస్కృతిని ఒరిస్సా ప్రాంతానికి వ్యాపింపజేశారు. వీరి కాలంలో 'ఫణం' అని పిలువబడిన నాణేలు, చెలామణీలో ఉండేవి. రాజ్యస్థాపికుడైన అనంతవర్మ చోళగాంగుడు, హైందవ మతాభిమాని, లలిత కళల పట్ల ఆసక్తిని కలిగి ఉండేవాడు. ప్రసిద్ధ పుణ్యక్షేత్రం పూరి లోని జగన్నాధ ఆలయాన్ని నిర్మించాడు. అనంత వర్మ అనంతరం అనేకమంది గాంగ రాజులు కళింగని పరిపాలించారు. వారిలో చెప్పుకోదగినవారిలో నరసింహదేవ వర్మ - 2 (1238–1264), ముఖ్యుడు. నరసింహదేవ వర్మ - 2 నిర్మింపజేసిన ఆలయాల్లో కోణార్క సూర్య దేవాలయం, శ్రీ కూర్మనాధుని దేవాలయం (శ్రీకూర్మం), వరాహలక్ష్మీ నరసింహస్వామి దేవాలయం, సింహాచలం ముఖ్యమైనవి
పిశుపాటి విశ్వేశ్వరశాస్త్రి

పిశుపాటి విశ్వేశ్వరశాస్త్రి సంస్కృత పండితుడు, కవి. అతను సూర్యాంధ్ర నిఘంటుకర్తలలో ఒకడు. పిఠాపురంలో 15 సంవత్సరాలు ఈ నిఘంటువు సంకలనంలో గడిపాడు. సంస్కృతాంధ్రాలలో మహాపండితుడైన పిశుపాటి విశ్వేశ్వరశాస్త్రి పరాభవ నామ సంవత్సరం చైత్ర బహుళ విదియ బుధవారం(11-4-1906) నెల్లూరుమండలం కరవదిలో సీతారామయ్య,కనకమ్మలకు జన్మించాడు. నెల్లూరు జిల్లా, విద్యానగర్ శ్రీ భీమేశ్వర ఓరియంటల్ కళాశాలలో 5 సంవత్సరాలు సంస్కృత అధ్యాపకుడిగా పనిచేసాడు. నెల్లూరు వెంకటగిరి రాజా కళాశాలలో తెలుగు ఆధ్యాపకునిగా 15 సంవత్సరాలు పనిచేశాడు. ’’ఆశుకవికేసరి", "శతావధాని’’,"అభినవ నన్నపార్య", "సరసకవి" బిరుదులు పొందాడు. మహా భాష్యాన్త వ్యాకరణ వేత్త. శంకర ప్రస్థాన త్రయాన్ని ఆకళింపు చేసుకున్న వేదాంతి. మంత్రశాస్త్ర ప్రవీణుడు. ప్రసిద్ధ పండితులు పుల్య ఉమామహేశ్వరశాస్త్రి వద్ద వ్యాకరణం, చావలి లక్ష్మీకాంత శాస్త్రి వద్ద వేదాంతం, శ్రీపాద నరసింహశాస్త్రి వద్ద మంత్రశాస్త్రం చదివాడు. మధుర కృష్ణమూర్తిశాస్త్రి, కాళిదాసు పురుషోత్తం, రేవూరి అనంత పద్మనాభరావు, చల్లా రాధాకృష్ణ శర్మ మొదలైనవారు ఇతని శిష్యులు
మురళీ శర్మ

మురళీ శర్మ ఒక భారతీయ సినీ నటుడు. తెలుగుతో బాటు పలు ఇతర భాషా చిత్రాలలో కూడా నటించాడు. ఎక్కువగా ప్రతినాయక పాత్రలలో, పోలీసు అధికారి పాత్రలలో నటించాడు. వీరిది తెలుగు కుటుంబమే. నాన్నగారి పేరు వృజు భూషణ్, అమ్మ పద్మ. వీళ్ళ అమ్మగారిది గుంటూరు. నాన్నగారి వ్యాపారరీత్యా ముంబాయిలో స్థిరపడ్డారు. అక్కడే పుట్టి పెరిగాడు. అక్కడే చదువుకొన్నాడు. ఆ రోజుల్లోనే నాటకాల్లో ప్రవేశించాడు. డిగ్రీ అయ్యాక టెలిఫోన్ ఆపరేటర్, ప్రొడక్షన్ మేనేజర్, పార్ట్ టైమ్ జర్నలిస్ట్‌గా ఉద్యోగాలు చేశాడు. ఎందులోనూ నెలకి మించి జీతం తీసుకోలేదు
మయూరశర్మ

మయూరశర్మ (కన్నడ: ಮಯೂರಶರ್ಮ) (మయూరశర్మన్ లేదా మయూరవర్మ (కన్నడ: ಮಯೂರವರ್ಮ) ) (r.345–365 C.E.), శాతవాహన సామ్రాజ్యం విచ్ఛిన్నమైన పిదప దక్షిణభారతదేశాన్ని ఏలిన అనేక వంశాలలో ఒకటైన, కాదంబ రాజవంశ స్థాపకుడు. బ్రాహ్మణ పండితుడైన మయూరశర్మ, బనవాసి రాజధానిగా పశ్చిమ దేశాన్ని పాలిస్తూ, క్షత్రియత్వానికి చిహ్నంగా తన పేరుని ‘మయూరవర్మ’గా మార్చుకున్నాడు. కాదంబ వంశం గురించి అనేక కథలు ప్రచారంలో ఉన్నాయి. ఒక కథ ప్రకారం, వీరు ముక్కంటి, నాలుగుచేతులు కలవాడైన ‘త్రిలోచన కాదంబు’ని వంశస్థులు. కదంబ వృక్షంవద్ద, శివుని నుదుటి నుండి జారిపడిన చెమట చుక్కల నుండి ఈ ‘త్రిలోచన కాదంబుడు’ ఉద్భవించాడు. మరొక కథ ప్రకారం, ముక్కంటి ఐన మయూరశర్మ రుద్రునికీ, భూమికీ ఒక కదంబ వృక్షం నీడన జన్మించాడు. ఇంకొక కథ ప్రకారం, ఒక జైన తీర్థంకరుని సోదరికి కదంబ వృక్షం నీడన జన్మించాడు. ఇవన్నీ మయూరశర్మకి దైవత్వాన్ని ఆపాదించే కథలే. సా
తిరువనంతపురం రాజధాని ఎక్స్‌ప్రెస్

తిరువంతపురం రాజధాని (12431/32), భారతదేశంలోని, దేశ రాజధాని న్యూ ఢిల్లీ లోని న్యూ ఢిల్లీ రైల్వే స్టేషను, కేరళ రాష్ట్ర రాజధాని తిరువంతపురం లోని తిరువంతపురం సెంట్రల్ రైల్వే స్టేషను మధ్య నడిచే ప్రయాణీకుల సేవలందించే రైలు. ఇది తిరువనంతపురం సెంట్రల్ నుండి హజ్రత్ నిజాముద్దీన్‌కు నడుస్తుంది. ఇది అతిదీర్ఘదూరం నడుస్తున్న రాజధాని ఎక్స్‌ప్రెస్ రైలు, దీని ప్రయాణం దూరం దాదాపు 3,149 కిమీ (1,957 మైళ్ళు) విస్తరించి ఉంది. ఇది రత్నగిరి, సావంత్వాడి రోడ్ మధ్య 104 కి.మీ / గం (65 మై / గం) వేగంతో (225 కిమీ లేదా 140 మైళ్ళు) దూరాన్ని 2 గం. 10 ని.లో చేరినందువలన దీనికి అత్యధిక వేగం విభాగం కోసం ఒక రికార్డు ఉంది. ఇది ఉడిపి, కార్వార్ (267 కి.మీ.) మధ్య కూడా 140 కి.మీ / గం (87 మై / గం) వేగంతో నడుస్తుంది. ఈ రైలు ఢిల్లీ, తిరువంతపురం మధ్య 69
భారతీయ రైల్వే స్టేషన్ల జాబితా

ఈ వ్యాసం భారతదేశంలోని రైల్వే స్టేషన్ల జాబితాను కలిగి ఉంది. భారతదేశంలో రైల్వే స్టేషన్లు మొత్తం సంఖ్య 8,000 - 8500 మధ్య ఉంటాయని అంచనా. భారతీయ రైల్వేలు ఒక మిలియన్ మంది ఉద్యోగులను, ప్రపంచంలో నాలుగో అతిపెద్ద కంపెనీగా ఉంది.. జాబితా చిత్రాన్ని గ్యాలరీ అనుసరిస్తుంది. భారతీయ రైల్వే స్టేషన్లు పేర్లు వాడుకలో ప్రజల కోరిక మేరకు మార్చబడ్డాయి. అనేక పట్టణాలు సంవత్సరాలుగా పేర్లు మార్చబడ్డాయి. అనేక సందర్భాల్లో స్థలం యొక్క స్పెల్లింగ్‌లో మార్పు వస్తుంది. (1). రాజమండ్రి ని (రాజమహేంద్రవరం) అని మార్చారు భారతీయ రైల్వే స్టేషన్ల జాబితా 'అ' అక్షరంతో ప్రారంభమవుతుంది, 'హా అక్షరంతో ముగుస్తుంది.   WRS Colony PH WRC CG SECR Delhi Sabzi Mandi SZM DL NR Delhi Hazrat Nizamuddin NZM DL NR Delhi Anand Vihar Terminus ANVR DL||ఉత్తర రైల్వే || || మీ. || Delhi Anand Vihar Terminus ANVT DL||ఉత్తర రైల్వే || || మీ
త్రిపుర (సినిమా)

త్రిపుర రాజకిరణ్ దర్శకత్వంలో నాని, కలర్స్ స్వాతి, నవీన్ చంద్ర ప్రధాన తారాగణంగా ఎ.చినబాబు, ఎం.రాజశేఖర్ నిర్మించిన 2015 నాటి తెలుగు చలన చిత్రం. వరహాపట్నం అనే గ్రామం. అందులో శివన్నారాయణ దంపతుల (శివన్నారాయణ, రజిత) పెద్దమ్మాయి త్రిపుర అలియాస్ చిట్టి (స్వాతి). మరదలు త్రిపురకూ, ఇంట్లోవాళ్ళకీ ఇష్టం లేకపోయినా ఆమెనే పెళ్ళాడాలని తిరిగే మేనమామ సన్న్యాసిరాజు (సప్తగిరి). పెళ్ళీడుకొచ్చినా వచ్చిన సంబంధాలన్నీ తప్పిపోతున్న త్రిపురకు ఒక చిత్రమైన లక్షణం. ఆ అమ్మాయికి ఎవరి గురించైనా, ఏదైనా కలలో వస్తే - అది నిజమవుతుంటుంది. ఊరు ఊరంతా ఆ అమ్మాయి నిద్ర లేవగానే - ఆమె కలల్లో తమ గురించి, తమ వాళ్ళ గురించి ఏమొచ్చిందో తెలుసుకోవడానికి క్యూలు కడుతుంటారు. కలలపై ట్రీట్‌మెంట్ కోసం త్రిపురను హైదరాబాద్‌లో ప్రొఫెసర్ రమేశ్ (రావు రమేశ్) దగ్గరకు తీసుకువెళతారు. అక్కడ డాక్టర్ నవీన్ (‘అందాల రాక్షసి’ ఫేమ్ నవీన్ చంద్ర) ఆమెకు ట్రీట్‌మెంట్ చేయడం మొదలుపెడతాడు. అప్పటి దాకా ఎవరిని చూసినా పెళ్ళికి వద్దనే హీరోయిన్ తీరా ఒక్క అనుకోని ముద్దుకే సదరు డాక్టర్‌ను ఇష్టపడుతుంది
సికింద్రాబాద్ రాజధాని ఎక్స్‌ప్రెస్

సికింద్రాబాద్ రాజధాని ఎక్స్‌ప్రెస్ భారతీయ రైల్వేల నుండి నడపబడు ఒక సూపర్‌ఫాస్ట్ ఎక్స్‌ప్రెస్ రైలు. ఇది తెలంగాణ రాష్ట్ర రాజధాని హైదరాబాద్, దేశ రాజధాని ఢిల్లీ నకు అనుసంధానం (కనెక్ట్) చేయబడింది. రైలు సికింద్రాబాద్ రైల్వే స్టేషను నుంచి హజ్రత్ నిజాముద్దీన్ రైల్వే స్టేషను నడుస్తుంది. ఈ రైలు భారతదేశం లోని ప్రతిష్ఠాత్మక రాజధాని ఎక్స్‌ప్రెస్ రైళ్లు వర్గం లోకి చేరుతుంది. ఇది లాలగూడ నుండి డబ్ల్యుఎపి7 ఇంజను ఆధారంగా నెట్టబడుతుంది. రైలు నంబర్లు 12437/12438 గా ఉన్నాయి. రైలు సికింద్రాబాద్ నుంచి 12:45 గంటలకు ప్రతి బుధవారం బయలు దేరుతుంది, 10:25 గంటలకు గురువారం హజ్రత్ నిజాముద్దీన్ చేరుకుంటుంది. హజ్రత్ నిజాముద్దీన్ నుండి 15:55 గంటలకు ప్రతి ఆదివారం బయలు దేరుతుంది, 14:00 గంటలకు సోమవారం సికింద్రాబాద్ చేరుకుంటుంది. దీనికి ఒక ఎసి 1 వ తరగతి, 4 ఎసి 2 టైర్, 10 ఎసి 3 టయర్, 1 పాంట్రీ కారు ఉన్నాయి. ఈ ప్యాసింజర్ రైలు భారతీయ రైల్వేలు లోని ఉత్తర రైల్వే జోన్ పరిధిలోకి వస్తుంది. రైలు నంబరు: 12437. ఈ రైలు వారానికి ఒక రోజు (బుధవారం) నడుస్తుంది
కమల లక్ష్మణ్

కమల లక్ష్మణ్ ప్రఖ్యాత రచయిత్రి. ఆమె ప్రముఖ కార్టునిస్టు ఆర్.కె.లక్ష్మణ్ యొక్క రెండవ భార్య. ఆర్.కె.లక్ష్మణ్ యొక్క మొదటి భార్య పేరు కూడా "కమల" ఆమె కుమారి కమల గా పిలువబడుతోంది. ఆమె ప్రఖ్యాత నర్తకి. ఆమెతో 1960 లో లక్ష్మణ్ విడాకులు తీసుకున్నారు. ఆమె చెన్నై లో జన్మించారు. ఆమె సెయింట్స్ థామస్ కాన్వెంట్ లో చదివారు తరువాత ఢిల్లీ ఇంద్రప్రస్థ కళాశాలలొ పట్టభద్రురాలైనారు. ఆమె ఇంటీరియర్ డెకరేషన్ కోర్సును ముంబై నందలి సర్ జె
కనుపర్తి అబ్బయామాత్యుడు

కనుపర్తి అబ్బయామాత్యుడు 18వ శతాబ్దపు ప్రబంధకవి. ఇతడు గుంటూరు జిల్లా కనుపర్రు గ్రామంలో నివసించాడు. ఆరువేల నియోగి బ్రాహ్మణుడు. కౌండిన్య గోత్రుడు. ఇతని తండ్రి రాయన మంత్రి. తల్లి నరసమాంబ. ఇతని తాత ముత్తాతలు కొండవీటి ప్రభువుల వద్ద మంత్రులుగా పనిచేశారు. కానీ ఇతని కాలం వచ్చేసరికి కొండవీటి సామ్రాజ్యాన్ని తురుష్కులు ఆక్రమించుకున్నారు. ఇతనికి మంగళగిరి నరసింహస్వామి ఇష్టదైవము. ఇతడు రచించిన రెండు ప్రబంధాలను మంగళగిరి నృసింహస్వామికే అంకితమిచ్చాడు. ఈ కవికి సాహిత్యంలోనే కాక సంగీతము, జ్యోతిషము, సాముద్రికము, వైద్యములలో ప్రావీణ్యం వుంది. ఇతడు వ్రాసిన రెండు ప్రబంధాలు మాత్రం లభిస్తున్నాయి
తెలంగాణ రిసోర్స్ సెంటర్

తెలంగాణ రిసోర్స్ సెంటర్ (ఆంగ్లం:Telangana Resource Centre) తెలంగాణ ప్రత్యేక రాష్ట్రం ఏర్పాటుకు అవసరమైన భావజాలాన్ని వ్యాప్తి చేయడంలో తమదైన రీతిలో కృషిచేసిన వివిధ సంస్థలు, ప్రజాసంఘాలలో ఒకటి. హైదరాబాద్ లోని హిమాయత్ నగర్ వీధి నెం.12లోని దక్కన్ అకాడమీలో ఈ సంస్థ నెలకొంది. ఈ సంస్థ పరిమిత వనరులతో ప్రారంభమై అనతి కాలం లోనే అపరిమిత స్థాయిలో తెలంగాణ భావజాలాన్ని ప్రపంచవ్యాప్తంగా చాటిచెప్పింది. ఈ సంస్థ ఇప్పటి వరకూ క్రమం తప్పకుండా ప్రతీ శనివారం ఒక అంశంపై "చర్చ"ను నిర్వహిస్తూ 2015 నవంబర్ 14 న 200వ చర్చను 'మట్టి మనుషులు' అనే సినిమాపై నిర్వహించింది. తెలంగాణ భావజాలాన్ని పరిపుష్ఠం చేయడంలో దాదాపు నాలుగేళ్ళుగా విశిష్ట కృషి చేస్తూ, ప్రతి శనివారం ఓ అంశంపై ‘చర్చ’ కార్యక్రమాన్ని ఏర్పాటు చేస్తూ 200 చర్చ మైలురాయిని విజయ వంతంగా చేరుకుంది. క్రమం తప్పకుండా వారం వారం ఈ విధమైన చర్చ నిర్వహణ ఎంతో కష్టమే అయినా కూడా టీఆర్సీ చైర్మన్ మణికొండ వేదకుమార్ సారథ్యంలోని బృందం ఎంతో సమర్థంగా ఈ పని చేయగలిగింది. వివిధ సామాజిక సంస్థల ప్రతినిధులు, వెబ్సైట్ నిర్వాహకులు కూడా ఈ కృషిలో ఎంత గానో సహకరించారు. ఈ విధమైన చర్చాకార్యక్రమాలు తెలంగాణ వివిధ ప్రాంతాల్లో మరెన్నో సంస్థలు చిన్నస్థాయిలో అయినా, అడపాదడపాగా నైనా ఇలాంటి చర్చలు నిర్వహించేందుకు ప్రేరణగా నిలిచాయి. 2012 జనవరి 12న తెంగాణ రిసోర్స్ సెంటర్ ఆధ్వర్యంలో మొదటి చర్చ జరిగింది. నాటి నుంచీ నేటి వరకూ వివిధ అంశాలపై ఎప్పుడూ ఎలాంటి అంతరాయం లేకుండా ఆ ‘చర్చ’ కొన సాగుతూ వచ్చింది. వ్యవసాయం, కళలు, పాటలు, నాటి నిజాం పాలన, పోలీసు చర్య, ఆంధ్ర రాష్ట్రం ఏర్పాటు, తెలంగాణ విలీనం, ప్రత్యేక తెలంగాణ ఉద్యమం, మలి దశ ఉద్యమం, సహజ వనరులు, చరిత్ర, సంస్కృతి, నేటి రాజ కీయాలు, తెలంగాణ పునర్ నిర్మాణం
టెలిపతీ

టెలిపతీ లేదా భావ గ్రాహక ప్రసారణ శక్తి (గ్రీకులో టెలీ అంటే దూరంగా ఉన్న అనీ, పాతోస్ అంటే అనుభూతి లేదా అనుభవం అని అర్థం)  అంటే ఎటువంటి జ్ఞానేంద్రియాలను వాడకుండా ఒక వ్యక్తి నుండి మరో వ్యక్తికి సమాచారాన్ని చేరవేయడం. ఈ పదాన్ని మొట్టమొదటి సారిగా ఫ్రెడరిక్ మయ్యర్స్ అనే మానసిక శాస్త్ర పరిశోధకుడు, పండితుడు మొట్టమొదటిసారిగా 1882 లో ప్రయోగించాడు. అంతకుముందు ఇలాంటి భావనలను పేర్కొనేందుకు థాట్ ట్రాన్స్ ఫర్ అనే పేరు ఉండేది. ఈ పేరు దానికన్నా ప్రాచుర్యం పొందింది. టెలిపతీ అనేది నిజం అనడానికి శాస్త్రీయమైన ఆధారాలు లేవు. దీన్ని కనుక్కోవడానికి, అర్థం చేసుకోవడానికి, వాడుకోవడానికి ఎన్నో ప్రయోగాలు చేశారు. కానీ వేటిలోనూ సమానమైన ఫలితాలు కనిపించలేదు. దీన్ని కాల్పనిక సాహిత్యంలో కథానాయకులకు, సూపర్ హీరోలకు ఆపాదిస్తూ అనేక రచనలు వచ్చాయి. పాశ్చాత్య నాగరికతలో టెలిపతీకి 19వ శతాబ్దపు రెండో అర్ధబాగంలో బీజం పడిందని చెప్పవచ్చు. భౌతిక శాస్త్రంలో శక్తివంతమైన ఆవిష్కరణలు జరగడంతో కొన్ని శాస్త్రీయ విషయాలను మానసిక పరిస్థితులకు (ఉదా. జంతువులలో అయస్కాంత శక్తి) కూడా అన్వయించడం ప్రారంభించారు. దీని ద్వారా విపరీత మానసిక ప్రవర్తనలను అర్థం చేసుకోవచ్చని భావించారు
గుంతకల్లు రైల్వే డివిజను

గుంతకల్లు రైల్వే డివిజను భారతీయ రైల్వేలు లోని దక్షిణ మధ్య రైల్వే జోన్ (SCR) లోని ఆరు (డివిజన్లలో) విభాగాలలో ఒకటి. ఈ డివిజను యొక్క ప్రధాన కేంద్రం గుంతకల్లు వద్ద ఉంది, దీని జోనల్ ప్రధాన కార్యాలయం సికింద్రాబాద్లో ఉంది. గుంతకల్లు డివిజను యూని గేజ్‌గా ఉంది. అనగా మొత్తం డివిజను బ్రాడ్ గేజ్ రైలు మార్గముగా ఉంది. 2014-15 సం.లో గుంతకల్లు రైల్వే డివిజను ఆదాయం దాదాపు రూ. 1460 కోట్లుగా ఉంది. గుంతకల్లు రైల్వే డివిజను దక్షిణ రైల్వే జోన్ భాగంగా 1956 సం.లో రూపొందించారు. ఇది 1977 అక్టోబరు 2 సం.న దక్షిణ మధ్య రైల్వే జోన్ నకు బదిలీ చేశారు. ఇది ఆంధ్ర ప్రదేశ్, కర్నాటక, తమిళనాడు రాష్ట్రాల్లోని ప్రజలకు తన సేవలు అందిస్తుంది
ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్

ఆంధ్రప్రదేశ్ సంపర్క్ క్రాంతి ఎక్స్‌ప్రెస్ భారతీయ రైల్వేలు లోని దక్షిణ మధ్య రైల్వే జోన్ లో హజ్రత్ నిజాముద్దీన్ నుండి తిరుపతి వరకు నడుస్తున్న ఒక ఎక్స్‌ప్రెస్ రైలు. ఇది సంపర్క్ క్రాంతి ఎక్స్‌ప్రెస్ రైళ్ల శ్రేణిలో భాగం. ఈ శ్రేణి లోని రైళ్ళు ప్రతి సేవలో కేవలం పరిమిత సంఖ్యలో ఆగుతూ, భారత దేశపు రాజధాని క్రొత ఢిల్లీ, మిగిలిన రాష్ట్ర రాజధానులకు మధ్య అనుసంధానం చేస్తున్నాయి. సంపర్క్, క్రాంతి పదాలు సంస్కృతం నుండి తీసుకున్నవి. సంపర్క్ (దేవనాగరి: - सम्पर्क) అంటే పరిచయం, క్రాంతి అనగా (దేవనాగరి: - क्रान्ति) విప్లవం అని అర్థం. అధిక వేగ రైలు సేవలను అందించడానికి భారతీయ రైల్వే ద్వారా తీసుకున్న దశలను కలిపి ఈ పేరును సూచిస్తుంది. కేవలం పరిమిత సంఖ్యలో ఆగుతూ, ఎయిర్ కండిషన్డ్ కాని ఎక్స్‌ప్రెస్ రైళ్లు నియామకం, అధిక వేగంతో ఆపరేటింగ్ ద్వారా భారత దేశము రాజధాని క్రొత్తఢిల్లీ, భారతదేశం చుట్టూ ఉండే నగరాలతో ఇవి అనుసంధానం చేస్తున్నాయి. ఇలాంటి సామర్థ్యం గల సూపర్ ఫాస్ట్ ఒక రాజధాని శ్రేణి గతంలో ముందుగానే పరిచయం జరిగింది. కానీ ఈ రైళ్లు పూర్తిగా ఎయిర్ కండిషన్డ్ కలిగి ఉన్నాయి, అందువలన ప్రయాణం చాలా ఖరీదైనది అయ్యింది. రాజధాని, శతాబ్ది సిరీస్ రైళ్ళ సగటు ప్రయాణ వేగం పరంగా గమనిస్తే భారతదేశంలో వేగంగా ప్రయాణించే రైళ్ల విభాగంగా ఉన్నాయి. సంపర్క్ క్రాంతి రైళ్లు రాజధాని, శతాబ్ది శ్రేణి కంటే నెమ్మదిగా సరాసరి వేగంతో పనిచేస్తాయి. అయిననూ ఇంకా ఇప్పటికీ సాధారణ ధరలు వద్ద కొన్ని చోట్ల మాత్రమే ఆగుతూ అధిక వేగం సౌకర్యాలను అందించుతూ, రాజధాని, కాని శతాబ్ది కాని మొదలైనవి ఇతర ఎక్స్‌ప్రెస్ రైళ్లుతో పోలిస్తే సాపేక్షంగా అధిక వేగంతో నడుస్తూ ఉన్నాయి ఆంధ్రప్రదేశ్ సంపర్క్ క్రాంతి ఎక్స్‌ప్రెస్ సికింద్రాబాద్ (హైదరాబాదు, తెలంగాణ రాష్ట్ర రాజధాని సమీపంలో), క్రొత్త ఢిల్లీ సమీపంలో హజ్రత్ నిజాముద్దీన్ మధ్య కార్యకలాపాలు ప్రారంభించింది
మధ్య ప్రదేశ్ సంపర్క్ క్రాంతి ఎక్స్‌ప్రెస్

మధ్య ప్రదేశ్ సంపర్క్ క్రాంతి ఎక్స్‌ప్రెస్, 2005 సం.లో భారతీయ రైల్వే బడ్జెట్లో ప్రవేశ పెట్టబడిన సంపర్క్ క్రాంతి ఎక్స్‌ప్రెస్ రైళ్లు శ్రేణి రైళ్లు వాటిలో ఇది ఒకటి. ఈ రైలు మధ్య ప్రదేశ్ లోని, జబల్పూర్, న్యూఢిల్లీ మధ్య ప్రకటించారు. ఈ రైలు ప్రస్తుతం ఢిల్లీలోని హజ్రత్ నిజాముద్దీన్ రైల్వే స్టేషను వద్ద ఆగిపోతుంది. ఈ స్టేషను న్యూ ఢిల్లీ రైల్వే స్టేషను దక్షిణం నుండి 8 కి.మీ. దూరంలో ఉంది. మధ్యప్రదేశ్ సంపర్క్ క్రాంతి ఎక్స్‌ప్రెస్, భారతీయ రైల్వేలు (भारतीय रेल) యొక్క ఒక భాగమైన పశ్చిమ మధ్య రైల్వే జోన్ (पश्चिम मध्य रेल) (IR కోడ్: - प.म.रे / WCR), జబల్పూర్ రైల్వే డివిజను ఆధీనంలో ఉంది. సంపర్క్, క్రాంతి పదాలు సంస్కృతం నుండి తీసుకున్నవి. సంపర్క్ (దేవనాగరి: - सम्पर्क) అంటే పరిచయం, క్రాంతి అనగా (దేవనాగరి: - क्रान्ति) విప్లవం అని అర్థం
బోడేపూడి వెంకటేశ్వరరావు

బోడేపూడి వెంకటేశ్వరరావు బోడేపూడి వెంకటేశ్వరరావు (1922 - 1997 ఆగష్టు 5) కమ్యూనిష్టు నాయకుడు, మధిర శాసనసభ నియోజకవర్గం నియోజకవర్గ మాజీ శాసన సభ సభ్యుడు. ప్రజా ఉద్యమాలు చేశాడు. ఈయన సుబ్బమ్మ, సీతయ్య దంపతులకు ఖమ్మం జిల్లా మధిర తాలుక లోని తొండల గోపవరంలో 1922 లో జన్మించారు. చిన్నతనం లోనే తండ్రి చనిపోవడంతో 1931 లో వైరా మండలం గండగలపాడు ఉన్న తన మేనమామ జంగా చిన్న నాగయ్య వద్ద పాలేరుగా చేరారు. పనిచేస్తునే పెద్దబాలశిక్ష చదివి ప్రయివేట్‌ ఉపాధ్యాయునిగా వాసిరెడ్డి వీరభద్ర రావు (సహకార సంఘంలో రాష్ట్రస్థాయి అధికారి), జంగా చంద్రశేఖర రావు (యస్‌.పి), వాసిరెడ్డి మల్లిఖార్జున రావు (ఉపాధ్యాయ రంగం), సంక్రాంతి మధుసుధన రావు (సి.పి.యం. సినియర్‌ నాయకులు), వాసిరెడ్డి విద్యాసాగర రావు, పూర్ణకంటి దేవయ్య, కిన్నెర రాఘువులు వంటి తదితరులకు చదువు చెప్పారు. 20 సంవత్సరాల వయస్సులో గండగలపాడు గ్రామానికి చెందిన ధనమ్మతో వివాహమైంది. వీరికి ఐదుగురు సంతనం. నిజాం నిరంకుశ పాలనకు వ్యతిరేకంగా సాగిన సాయుధ రైతాంగ పోరాటంలో పాల్గొని అనేక సార్లు జైలుకు వెళ్లారు
కౌజు పిట్ట

కౌజు పిట్టనే తెలుగులో కముజు పిట్ట, కవుజు పిట్ట, కంజు పిట్ట, కౌంజు పిట్ట, తిత్తిరి పిట్ట, అడవి పూరేడు పిట్ట, అడవి పూరి పిట్ట, పరిఘ పక్షి అని అంటారు జపనీస్ క్వైల్[Japanese quail] అని ఆంగ్లంలో పిలుస్తారు. సంస్కృత భాషలో దీనిని అనూపము, కంజు, కపింజలము, కముజు, కలానునాది, కై (జు) (దు), జాంగలము అంటారు. ఈ పక్షి 12వ శతాబ్దం నుంచి మానవ జాతి చరిత్రలో ప్రత్యేక ముద్రలు వేసిన సంఘటనలు లిఖింపబడివున్నాయి. ఇది శాస్త్రీయ పరిశోధనలకోసం ప్రత్యేకంగా వినియోగిస్తున్నారు. ఆహారపరిశ్రమలో కూడా దీనిపాత్ర ప్రత్యేకమైనది. ప్రస్తుతం ఈ కౌజు జాతుల్లో కొన్ని ప్రముఖంగా కనిపిస్తున్నాయి. అవి ఇంగ్లీష్ వైట్, బంగారు శ్రేణి, అరుణశ్రేణి, ఇటాలియన్, మంచూరియన్, టిబెటన్, రొసెట్టారకం, స్కార్ర లెట్, రౌక్స్ డౌల్యూట్, బంగారు టక్స్ డో ముఖ్యమైనవి. మాంసాహారం కొరకు మానవులు జంతువులను, పక్షులను పెంచడము అనాదిగా వస్తున్నది. కాని పక్షుల విషయంలో అనాదిగా వున్నది కోళ్ళను పెంచడము. కోళ్ళలో బ్రాయిలర్ కోళ్ళు, గ్రుడ్లు పెట్టే కోళ్ళు, గినీ కోళ్ళు, సీటీ కోళ్ళు, ఈము పక్షులు, కౌజు పిట్టల పెంపకం. వీటిలో కౌజు పిట్టల పెంపకం నవీనమైనది. బ్రతికి ఉన్న కౌజు పిట్టలో 70 – 73 శాతం బరువు, కౌజు పిట్ట మాంసం కలిగి ఉంటుంది
తిరువనంతపురం మెయిల్

'తిరువనంతపురం మెయిల్' (మలయాళం: തിരുവനന്തപുരം മെയിൽ), (తమిళం: திருவனந்தபுரம் மெயில்), (తిరువనంతపురం మెయిల్ / చెన్నై మెయిల్) రోజువారీ తిరువనంతపురం, ఛెన్నై మధ్య నడుస్తున్న ఒక సూపర్‌ఫాస్ట్ ఎక్స్‌ప్రెస్ రైలు. ఇది భారతీయ రైల్వేలు లోని దక్షిణ రైల్వే జోన్ లో అత్యంత ప్రతిష్ఠాత్మక రైళ్లు యందు ఇది ఒకటి. ఈ రైలు కొట్టాయం ద్వారా నడుస్తుంది. ఈ రైలు దక్షిణ భారతదేశం లోని (తిరువంతపురం, కొల్లం, కొచీ, త్రిస్సూర్, కోయంబత్తూరు, చెన్నై) ఆరు (6) పెద్ద నగరాలను కలుపుతుంది. రైలు 1940 సం.లో, నం..19 / 20 వంటి నంబర్లతో మద్రాసు - కొచ్చిన్ హార్బర్ టెర్మినస్ ఎక్స్‌ప్రెస్ పేరుతో పరిచయం చేయబడింది. తరువాత మద్రాసు - కొచ్చిన్ హార్బర్ టెర్మినస్ మెయిల్ అనే పేరుగా నామకరణం చేయబడింది. డీజిల్ ఇంజను (లోకో) 1961 సం.లో ఈ రైలుకు ఇవ్వబడింది. కొట్టాయం ద్వారా తిరువనంతపురం సెంట్రల్ వరకు రైలు మార్గము అనుసంధానం పూర్తయిన పిదప, ఈ రైలును తరువాత తిరువనంతపురం వరకు విస్తరించారు
పసునూరి దయాకర్

పసునూరి దయాకర్ తెలంగాణ రాష్ట్ర సమితి పార్టీకి చెందిన రాజకీయనాయకుడు. 2015 వరంగల్ లో ఉప ఎన్నికలలో గెలిచిన లోక్‌సభ సభ్యుడు. వరంగల్లు (ఎస్.సి) వరంగల్ నుండి 16వ లోక్ సభకు తెలంగాణ రాష్ట్ర సమితి పార్టీ తరుపున నుండి ప్రస్తుత 17వ లోక్ సభ ఎన్నికలలో 2వ సారి విజయం సాధించిన లోక్‌సభ సభ్యుడు. ఆయన వరంగల్ జిల్లా సంగెం మండలం లోని బొల్లికుంట గ్రామంలో పసునూరి కమలమ్మ, ప్రకాశం దంపతులకు 1967 ఆగస్టు 2 న జన్మించారు. ఆయన హైదరాబాద్ జేఎన్టీయూలో బీఏ ఫైన్‌ ఆర్ట్స్‌ చదివారు. ఆయన వృత్తి రీత్యా చిత్రకారుడు, తెలంగాణ తల్లి విగ్రహ సృష్టికర్త. దయాకర్‌కు 1995 డిసెంబరు 4న జయవాణితో వివాహం జరిగింది. వారికీ ఇద్దరు కుమారులు రోని భరత్, ప్రీతమ్‌ ఉన్నారు. గ్యాస్ ఏజెన్సి ముందు వృత్తి, తెలంగాణ తల్లి విగ్రహాన్ని రూపొందించారు. తెలంగాణా ఉద్యమంలో తొలి నుంచి సేవలందిస్తున్నారు.
శబరి ఎక్స్‌ప్రెస్

'శబరి ఎక్స్‌ప్రెస్', భారతీయ రైల్వేలు లోని దక్షిణ మధ్య రైల్వే జోన్ ద్వారా నిర్వహించబడుతున్న రోజువారీ (డైలీ) ఎక్స్‌ప్రెస్ రైలు. ఈ రైలు, తెలంగాణ రాష్ట్ర రాజధాని నగరం హైదరాబాద్, కేరళ రాష్ట్ర రాజధాని నగరం తిరువంతపురం సెంట్రల్ నగరాలను కలుపుతుంది. రైలు 30 గంటల, 25 నిమిషాల్లో 1568 కిలోమీటర్ల దూరం ప్రయాణాన్ని పూర్తి చేస్తుంది. గతంలో రైలు సంఖ్యలు 7230/7229 తో హైదరాబాద్, ఎర్నాకుళం (కొచ్చిన్ హార్బర్ టెర్మినస్ కోడ్: CHTS) మధ్య ప్రయాణించడానికి రైలును ఉపయోగించారు. రైలును 2005 మార్చి 27 నుండి త్రివేండ్రం సెంట్రల్ వరకు పొడిగించారు. రైలుకు ప్రసిద్ధ హిందూ మత పుణ్యక్షేత్రం శబరిమల పేరు పెట్టారు. ఇది కృష్ణరాజపురం డిపోనకు చెందిన కెజీం డబ్ల్యుడిపి4/4బి ద్వారా హైదరాబాద్ నుండి గుంటూరు జంక్షన్ వరకు లాగబడుచూ ఉంది. అలాగే గుంటూరు జంక్షన్ నుండి షోరనూర్ జంక్షన్ వరకు ఈరోడ్/రోయపురం డిపోనకు చెందిన ఈడి/ఆర్‌పిఎం డబ్ల్యుడఎపి4 ద్వారా లాగబడుచూ ఉంది. అదేవిధంగా, ఈరోడ్/రోయపురం డిపోనకు చెందిన ఈడి/ఆర్‌పిఎం డబ్ల్యుడఎపి4 ద్వారా షోరనూర్ జంక్షన్ నుండి త్రివేండ్రం సెంట్రల్ వరకు లాగబడుచూ ఉంది. రైలు నంబరు: 17229 → 07:15 గంటల వద్ద త్రివేండ్రం సెంట్రల్ నుండి మొదలవుతుంది , 13:40 గంటలకు తదుపరి రోజు హైదరాబాద్ చేరుకుంటుంది. తిరుగు ప్రయాణంలో రైలు నంబరు: 17230 → 11:25 గంటలకు హైదరాబాద్ నుండి బయలుదేరి 18:20 గంటలకు తదుపరి రోజు త్రివేండ్రం చేరుకుంటుంది. తాత్కాలికంగా ఒక స్లీపర్ క్లాస్ కోచ్ 3 వ డిసెంబరు, 2015 నుండి 2 వ జనవరి, 2016 వరకు కూడా అదనంగా ఉంటుంది